Ta' C. CASSAR 'Teptip ta' kwiekeb, ġmiel fis-sena w ħlewwa, Żerniq u sufa', qinura sbieħ u dija, Baħar ħiemed bla mewġ, dwal burra u ġewwa, Tisfir ta' siafar, daqq, qbiż u bżulija, Huġġu, fil-qlub u muħfra bejn l-għedewwa, Erwieħ ferħuna f'telqa terreħija, Ir-riżq imxerred fuq il-Ħaqq u s-Sewwa, Imħabba safja u bews tu' bibiberija, Nisa jisaħru tul il-lejl ferhana, Tfal jaqbżu donnhom ħrif, xjuħ imbissmin, Holm iż-żgħożija fuq ġwenħajn il-għana, Mal-Missier wieħed marbttin l-ulied, Smewwiet u art jitgħannqu ma' xulxin, Doqqu ja qniepen, wasal il-Milied,